Παγκόσμιο πρωτάθλημα Φόρμουλα 1 (2016)

Το Παγκόσμιο Πρωτάθλημα Φόρμουλα 1 του 2016 είναι το 67ο που διοργανώνει η FIA (Διεθνής Ομοσπονδία Αυτοκινήτου). Οι ομάδες και οι οδηγοί αγωνίζονται για το πρωτάθλημα οδηγών και κατασκευαστών αντίστοιχα και έχει προγραμματιστεί να λάβουν μέρος σε είκοσι ένα Γκραν Πρι, μια απόφαση που καθιστά τη σαιζόν ως τη μεγαλύτερη στην ιστορία του αθλήματος. Οι αγώνες άρχισαν με το Γκραν Πρι της Αυστραλίας στις 20 Μαρτίου 2016 κι ολοκληρώθηκαν με το Γκραν Πρι του Άμπου Ντάμπι στις 27 Νοεμβρίου 2016. Παγκόσμιος πρωταθλητής αναδείχθηκε ο Γερμανός οδηγός της Mercedes Νίκο Ρόσμπεργκ.

Ομάδες και Οδηγοί
Οι ακόλουθες ομάδες και οδηγοί έχουν δηλώσει συμμετοχή για τη σαιζόν του 2016.

Αλλαγές στις Ομάδες

 Στο Πρωτάθλημα του 2016 συμμετέχει για πρώτη φορά η Χάας, μια ομάδα που δημιουργήθηκε από τον Τζενέ Χάας (ιδιοκτήτης της ομάδας NASCAR Sprint Cup Series). Μετά την αποδοχή της ομάδας να συμμετέχει στο πρωτάθλημα του 2015, τελικά η είσοδός της αναβλήθηκε για ένα χρόνο και έτσι κάνει την είσοδό της το 2016.
 Η Μαρούσια αποφάσισε να αλλάξει το όνομα της ομάδας σε Manor Racing, με αίτημα που έκανε την 19η Ιανουαρίου του 2016. Η ομάδα άλλαξε επίσης και τους κινητήρες της από Ferrari σε Mercedes.
 Στο τέλος της σεζόν του 2015, έληξε επισήμως η εννιάχρονη συνεργασία της Red Bull Racing με την προμηθεύτρια κινητήρων Renault. Για τη σεζόν 2016 και το νέο μοντέλο της, που ονόμασε RB12, η ομάδα έκανε μια συμφωνία με την εταιρεία, σύμφωνα με την οποία θα χρησιμοποιεί πλέον κινητήρες 1,6 λίτρων (V6 turbo), οι οποίοι όμως θα φέρουν το εμπορικό σήμα TAG Heuer.
 Η Ρενώ επιστρέψει στη Φόρμουλα 1 με πλήρη εργοστασιακή υποστήριξη της ομάδας της αφού αγόρασε την Λότους από την Genii Capital. Στις 18 Μαρτίου 2016, δύο ημέρες πριν αρχίσει το πρωτάθλημα, οι οδηγοί της ομάδας Κέβιν Μάγκνουσεν και Τζόλιον Πάλμερ ένωσαν τις δυνάμεις τους με την πρωταθλήτρια του σερφ, Έλι Ζαν Κάφι, για να αποκαλύψουν τη νέα εικόνα του μονοθέσιου, βασικό χαρακτηριστικό του οποίου είναι το χρυσό-κίτρινο χρώμα του, το οποίο τονίζεται από τις μαύρες λεπτομέρειες στα αεροδυναμικά στοιχεία.

Πρόγραμμα

Για το 2016 προγραμματίστηκαν οι ακόλουθοι 21 αγώνες:

Αλλαγές στο Πρόγραμμα 
 Το Ευρωπαϊκό Γκραν Πρι θα διεξαχθεί για πρώτη φορά μετά το 2012 με τον αγώνα να πραγματοποιείται στο Μπακού του Αζερμπαϊτζάν.
 Το Γερμανικό Γκραν Πρι θα διεξαχθεί στην πίστα του Χόκενχαϊμ, σύμφωνα με την συμφωνία ανάμεσα σε Χόκενχαϊμ και Νυρεμβέργη.
 Το 2006, η Κορέα υπέγραψε με την Φόρμουλα 1 μια επταετή συμφωνία για τη διεξαγωγή του Κορεάτικου Γκραν Πρι, ξεκινώντας από το 2010. Ωστόσο το γκραν πρι της Κορέας δεν θα διεξαχθεί, όπως δεν διεξήχθη επίσης το 2014 και το 2015.

Αλλαγές Κανονισμών 
 Η διαδικασία που πρέπει να ακολουθούν οι νέοι οδηγοί για να πάρουν το δίπλωμά τους αλλάζει, θέτοντας σε λειτουργία μερικούς περιορισμούς. Οι αιτούντες πρέπει να είναι άνω των 18 ετών, να είναι κάτοχοι διπλώματος οδήγησης για κανονικά αυτοκίνητα και πρέπει να έχουν συμμετάσχει τουλάχιστον για δύο χρόνια σε μικρότερες κατηγορίες. Οι αλλαγές έγιναν λόγω της αμφισβήτησης της επιλογής του Μαξ Φερστάπεν, ο οποίος πήρε το δίπλωμα όντας μόλις 16 ετών και έχοντας συμμετάσχει μόλις για ένα χρόνο σε μικρότερες κατηγορίες.
 Από το 2016 μειώθηκε ο αριθμός των κατατακτήριων δοκιμών πριν από την έναρξη του αγώνα από τρεις σε δύο. Το νέο σύστημα κατατακτήριων δοκιμών περιόρισε τη δράση αντί να την αυξήσει μπερδεύοντας ομάδες, οδηγούς και θεατές στο Γκραν Πρι της Αυστραλίας.

Αλλαγές οδηγών στη διάρκεια του Πρωταθλήματος
Ο Ισπανός οδηγός της Μακλάρεν Φερνάντο Αλόνσο δεν έλαβε μέρος στο Γκραν Πρι του Μπαχρέιν επειδή σ' αυτό της Αυστραλίας είχε ένα τρομακτικό ατύχημα το οποίο του άφησε σπασμένα πλευρά και πνευμονοθώρακα. Στη θέση του έτρεξε ο 24χρονος Βέλγος Στόφελ Φαντόρν ο οποίος εκτελεί χρέη δοκιμαστή στην ομάδα κι έδωσε τον 1ο βαθμό για φέτος. Χθες Πέμπτη 14 Απριλίου ο Αλόνσο υποβλήθηκε σε νέες εξετάσεις προκειμένου να διαπιστωθεί αν είναι σε θέση να συμμετάσχει στο Γκραν Πρι της Κίνας, όμως ο Πρόεδρος του Ιατρικού Επιτελείου της FIA του είπε πως έπρεπε να υποβληθεί εκ νέου σε εξετάσεις μετά το τέλος της 1ης περιόδου ελεύθερων δοκιμών σήμερα Παρασκευή 15 Απριλίου 2016. Πράγματι μόλις ολοκληρώθηκε η 1η περίοδος ελεύθερων δοκιμών σήμερα το πρωί, υποβλήθηκε σε νέες εξετάσεις και έλαβε το πράσινο φως για να συμμετάσχει κανονικά και στις υπόλοιπες δραστηριότητες του αγωνιστικού τριημέρου.

Στην εκκίνηση του Ρωσικού Γκραν Πρι του 2016, το μονοθέσιο το οποίο οδηγούσε ο Ρώσος οδηγός της Red Bull Racing, Ντανιίλ Κβίατ, συγκρούστηκε δύο φορές με εκείνο που οδηγούσε ο Γερμανός οδηγός της Φερράρι, Σεμπάστιαν Φέτελ, με αποτέλεσμα την πρώτη φορά να πέσει επάνω στο μονοθέσιο του έτερου οδηγού της ομάδας του, δηλαδή του Αυστραλού Ντάνιελ Ρικιάρντο, και τη δεύτερη φορά να πέσει επάνω σε τοίχο και να εγκαταλείψει. Το αποτέλεσμα ήταν και οι δυο οδηγοί της Red Bull Racing να φύγουν από τη Ρωσία χωρίς βαθμούς. Ο Κβίατ τηλεφώνησε στον Φέτελ και του ζήτησε συγγνώμη, όμως ο αγωνιστικός διευθυντής της ομάδας, Κρίστιαν Χόρνερ, συγκάλεσε έκτακτη σύσκεψη για το θέμα στις 4 Μαΐου 2016. Στη σύσκεψη αυτή τα μέλη αποφάσισαν ομόφωνα να επιστρέψει ο Κβίατ στην Τόρο Ρόσο από το επόμενο Γκραν Πρι στην Ισπανία και να πάρει τη θέση του στη Red Bull Racing ο Ολλανδός Μαξ Φερστάπεν.

Ο Ινδονήσιος οδηγός της Manor Ρίο Χαριάντο έχασε τη θέση του βασικού οδηγού μετά το τέλος του Γκραν Πρι Γερμανίας επειδή οι χορηγοί του ήταν αδύνατο να βρουν τα 15.000.000 Ευρώ τα οποία τους ζητήθηκαν απ' τη Διοίκηση της ομάδας. Απ' το Γκραν Πρι του Βελγίου λοιπόν τη θέση του πήρε ο 19χρονος Γάλλος Εστεμπάν Οκόν.

Παραπομπές

Εξωτερικοί Σύνδεσμοι
Ο επίσημος ιστότοπος της διοργάνωσης

2016
Φορμουλα 1